31.10.2022 г.
BG
Официален вестник на Европейския съюз
C 417 A/3
Звеното за управление на информацията (IM) отговаря за: — изпълнение на целите, определени в стратегията на Европол в областта на управлението на информацията, по-специално за укрепване на способностите на Европол за управление на информацията като информационен център на ЕС по въпросите на престъпността и за укрепване на аспектите на оперативната подкрепа, свързани с управлението на информацията; — подпомагане на главния служител по въпросите на информацията при изпълнението на неговите/нейните задачи; — координиране и управление на продуктите и услугите на Европол в областта на управление на информацията в съответствие с оперативната необходимост и организационната стратегия; — планиране и наблюдение на всички инициативи на Европол в областта на управлението на информацията в тясно сътрудничество с екипа по стратегическо планиране в дирекция „Управление“ и управлението на групата от дейности на отдела по ИКТ C1; — насърчаване на иновациите в полза на правоприлагащите органи на държавите членки, разработване на инструменти, базирани на изкуствен интелект (ИИ), при същевременно усъвършенстване на етичните аспекти на тяхното използване с оглед на въздействието на ИИ върху основните права и неприкосновеността на личния живот, и осъществяване на функции по наблюдение на иновациите и насърчаване на координацията и полезните взаимодействия с други партньори в областта на иновациите.
Общи задължения на заемащия длъжността Под наблюдението на изпълнителния директор заместник-изпълнителните директори ръководят поверените им дирекции и в съответствие с членове 54 и 55 от Регламента за Европол отговарят за: — осъществяване на съдействие и подкрепа на изпълнителния директор и управителния съвет в стратегическото развитие на Европол чрез осигуряване на консултации и експертни знания в съответната им област на отговорност; — подкрепа при подготовката на заседанията на управителния съвет и изпълнение на неговите решения; — подкрепа при подготовката и изпълнението на многогодишните програми и годишната работна програма в рамките на поверените им дирекции, както и докладване пред изпълнителния директор и управителния съвет за тяхното изпълнение; — изпълнение на взетите по време на заседанията на дирекцията решения на равнището на дирекцията; — наблюдение на планирането на дейността и управлението на ефективността в рамките на дирекцията; — управление на дирекцията, включително чрез управление на персонала и бюджета в съответствие с приложимите правила и наредби; — осигуряване на ръководство и насоки за персонала при изпълнението на поверените им цели и задачи; — насърчаване на тясно сътрудничество между дирекциите; — поддържане на стратегически връзки в специфичните области на престъпността на равнището на дирекцията със съответните външни партньори и заинтересовани страни; — представяне на постиженията на Европол за медиите и представляване на Европол на външни и вътрешни заседания и конференции, когато е необходимо; — изпълнение на други задачи, които са им възложени от изпълнителния директор.
Без да се засяга правото на изпълнителния директор да определя задачите и отговорностите на заместник изпълнителния директор, наред с другото, заемащият длъжността ще бъде отговорен за: — в качеството си на главен служител по въпросите на информацията носи отговорност за всички способности/разработки в областта на ИКТ/управлението на информацията в рамките на Европол и изпълнява функциите на ръководител по промените за целите на цифровата трансформация на организацията; ръководи и дава насоки за изпълнението на стратегиите на Европол в областта на управлението на информацията и ИКТ; — упражняване на надзор над предоставянето на решения в областта на ИКТ, инженерни услуги, техническо управление на продуктите и поддръжка на приложенията; — упражняване на надзор над проектирането, инсталирането и експлоатацията на свързаните с дейността комуникационни мрежи и елементи на ИКТ инфраструктурата за Европол, държавите членки и трети страни; — упражняване на надзор над разработването и прилагането на мерки за гарантиране на устойчивостта и непрекъснатостта на услугите в областта на ИКТ; взема ответни мерки при заплахи, уязвимости и инциденти, свързани с ИКТ;